Document ID: 32005R1472

A BIZOTTSÁG 1472/2005/EK RENDELETE
(2005. szeptember 9.)
annak meghatározásáról, hogy milyen mértékben lehet helyt adni az 1217/2005/EK rendeletben szabályozott vámkontingens keretében, az egyes élő szarvasmarhafélékre vonatkozóan 2005 augusztusában benyújtott importtanúsítvány iránti kérelmeknek
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a marha- és borjúhús piacának közös szervezéséről szóló, 1999. május 17-i 1254/1999/EK rendeletre (1),
tekintettel a Bulgáriából származó, egyes élő szarvasmarhafélékre vonatkozó, a 2003/286/EK tanácsi határozatban előírt vámkontingens alkalmazására irányadó részletes szabályok megállapításáról szóló, 2005. július 28-i 1217/2005/EK bizottsági rendeletre (2) és különösen annak 4. cikkére,
mivel:
(1)
Az 1217/2005/EK rendelet 1. cikke 6 600 darabban meghatározza azon Bulgáriából származó szarvasmarhaféle élő állatok darabszámát, amelyek speciális feltételek mellett importálhatók a 2005. július 1. és 2006. június 30. közötti időszakban.
(2)
Az 1217/2005/EK rendelet 4. cikkének (2) bekezdése lehetővé teszi a kérelmezett mennyiségek csökkentését. A beadott kérelmek a rendelkezésre állónál nagyobb összmennyiségre szólnak. Ilyen körülmények között, és arra törekedve, hogy a rendelkezésre álló mennyiségek elosztása méltányos legyen, arányosan csökkenteni kell a kérelmezett mennyiségeket,
ELFOGADTA EZT A RENDELETET:
1. cikk
Minden, az 1217/2005/EK rendelet 3. cikkének (3) bekezdésének megfelelően benyújtott importjogosultság iránti kérelem a kérelmezett mennyiség 43,5787 %-ának erejéig elfogadásra kerül.
2. cikk
Ez a rendelet 2005. szeptember 10-én lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. szeptember 9-én.

Labels: 3
18
6